smcproject/ml-wiki-sentences huggingface dataset:
വിദൂരതയിലുള്ളതും ദൃശ്യമായതുമായ രണ്ടു വസ്തുക്കൾ തമ്മിലുള്ള കോൺ അതിസൂക്ഷ്മമായി അളക്കുന്നതിനുള്ള ഉപകരണമാണു് ദൂരകോണമാപിനി അഥവാ സെക്സ്റ്റന്റ് (sextant).
ദൂഷണഹരണം
കുുസുമമ: ഒരു സം‍സ്കൃത‍വർണ്ണവൃത്തം .
പ്രകൃതി എന്ന ഛന്ദസ്സിൽ പെട്ട (ഒരു വരിയിൽ 21 അക്ഷരങ്ങൾ) സമവൃത്തം .
ലക്ഷണം “ രം നരം നരനരം നിരന്നു വരുമെങ്കിലോ കുസുമമഞ്ജരി ”
വൃത്തശാസ്ത്രസങ്കേതമനുസരിച്ചു് “ര ന ര ന ര ന ര” എന്നീ ഗണങ്ങൾ വരുന്ന വൃത്തമാണു കുസുമമഞ്ജരി.
ഉദാ: വള്ളത്തോളിന്റെ ശൃംഗാരകാവ്യമായ വിലാസലതികയിൽ നിന്നു്.
“ കുന്തളാവലി വിയർത്ത പൂങ്കവിളിൽ മിന്നിയും, കുളുർമുലക്കുടം
ചന്തമോടു നടമാടിയും, പൃഥുനിതംബമണ്ഡലമുലഞ്ഞുമേ,
ചെന്തളിർത്തനു തളർന്നിടും പടി, സലീലമദ്രിജ നിജാന്തികേ
പന്തടിക്കെ, നിടിലാക്ഷനാർന്ന പുളകം നമുക്കരുൾക മംഗളം!
” സാദൃശ്യമുള്ള മറ്റു വൃത്തങ്ങൾ കുസുമമഞ്ജരിയുടെ നാലു തവണ ആവർത്തിക്കുന്ന - v - v v v എന്ന രീതിയിലെ ഒരു ലഘു കുറഞ്ഞു് - v - v v എന്നായാൽ മല്ലിക എന്ന വൃത്തം.
കുസുമമഞ്ജരിയുടെ ആദ്യത്തെ പത്തക്ഷരങ്ങളും ഒരു ഗുരുവും ചേർന്നാൽ രഥോദ്ധത എന്ന വൃത്തം.
ശൃംഗാരരസം സൂചിപ്പിക്കാനും, പ്രകൃതിവർണ്ണനകൾ, നൃത്തം, താളമുള്ള ചലനങ്ങൾ തുടങ്ങിയവ വർണ്ണിക്കാനും ഈ വൃത്തം അനുയോജ്യമാണു്.
നാരായണീയത്തിലെ രാസക്രീഡ വർണ്ണിക്കുന്ന 69-)ം ദശകം ഈ വൃത്തത്തിലാണു്.
അവലംബം കുറിപ്പുകൾ വൃത്തമഞ്ജരിയിലെ വൃത്തങ്ങൾ
ദൂധ്സാഗർ വെള്ളച്ചാട്ടം ഇംഗ്ലീഷ് വിലാസം https://ml.wikipedia.org/wiki/Dudhsagar_Falls
ഗോവ സംസ്ഥാനത്തിലെ ഒരു വെള്ളച്ചാട്ടമാണ് ദൂധ്സാഗർ (ഇംഗ്ലീഷ്: Dudhsagar Falls , ഹിന്ദി: दूधसागर जलप्रपात ).
1017 അടി ഉയരമുള്ള ഈ വെള്ളച്ചാട്ടം മാണ്ഡവി നദിയിലാണുള്ളത് .
ഗോവയുടെ തലസ്ഥാനമായ പനാജിയിൽ നിന്നും 60 കി.
മീ അകലെയായാണ് ദൂധ്സാഗർ സ്ഥിതിചെയ്യുന്നത്.
പാൽക്കടൽ എന്നാണ് ദൂധ്സാഗർ എന്ന വാക്കിനർത്ഥം.
മഴക്കാലത്ത് ശക്തിപ്രാപിക്കുന്നതിനാൽ ഈ വെള്ളച്ചാട്ടത്തിലേക്കുള്ള പ്രവേശനം താൽക്കാലികമായി നിഷേധിക്കാറുണ്ട്.
ഒക്ടോബറോടെ പ്രവേശനം പുനഃസ്ഥാപിക്കും.
ഇന്ത്യയിലെതന്നെ ഏറ്റവും മനോഹരമായ വെള്ളച്ചാട്ടങ്ങളിൽ ഒന്നാണ് ദൂധ്സാഗർ.
ഉയരത്തിന്റെ കാര്യത്തിൽ ഇന്ത്യയിൽ 5ആമതും ലോകത്തിൽ 227ആമതുമാണ് ദൂധ്സാഗറിന്റെ സ്ഥാനം.
അനേകം ഘന.
അടി വെള്ളമാണ് ഈ ജലപാതത്തിലൂടെ വർഷകാലത്ത് ഉഴുകുന്നത്.
ഗോവയിലെ പ്രകൃതി സൗന്ദര്യത്തിൻ ഈ ജലപാതം മാറ്റുകൂട്ടുന്നു.
റോഡുവഴിയും റെയിൽ വഴിയും ഈ വെള്ളച്ചാട്ടത്തിനരികിൽ എത്തിച്ചേരാൻ സാധിക്കും.
കുലേം തീവണ്ടിനിലയമാണ് ദൂധ്സാഗറിനോട് ഏറ്റവും അടുത്തുകിടക്കുന്നത്.
ദേശിയപാത 4A വഴിയും ഇവിടെ എത്തിച്ചേരാം.
അവലംബം ↑ പുറത്തേക്കുള്ള കണ്ണികൾ ദൂധ്സാഗർ വെള്ളച്ചാട്ടം എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
World Waterfall Database - Dudhsagar Falls Archived 2011-06-11 at the Wayback Machine .
Photo A bewitching beauty called Dudhsagar Archived 2014-01-10 at the Wayback Machine .
Video of falls The last tier of dudhsagar Pics of falls Archived 2012-06-09 at the Wayback Machine .
A guide to the falls Archived 2013-03-28 at the Wayback Machine .
Trekking from Castlerock to Dudhsagar Archived 2015-11-17 at the Wayback Machine .
Itinerary of DudhSagar Tour Goa Archived 2016-03-06 at the Wayback Machine .
ദൂരം അരികെ Dooram Arike Dooram Arike
1980-ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് ദൂരം അരികെ.
ജേസി സംവിധാനം ചെയ്ത് ഒ എം ജോൺ നിർമ്മിച്ച ഈ ചിത്രത്തിൽ സുകുമാരി , ശ്രീവിദ്യ , ശങ്കരാടി , സുകുമാരൻ എന്നിവരാണ് ചിത്രത്തിലെ അഭിനേതാക്കൾ.
ഇളയരാജയുടെ സംഗീതവും ഓ.എൻ വിയുടെ ഗാനങ്ങളും ഈ ചിത്രത്തിലുണ്ട്.
സ്നേഹത്തിന്റെയും ത്യാഗത്തിന്റെയും വൈകാരികത നിറഞ്ഞ കുടുംബ ചിത്രമാണ് ദൂരം അരികെ .
അഭിനേതാക്കൾ വേണു/ഫാദർ മൈക്കിളായി എം ജി സോമൻ സുകുമാരൻ ജെയിംസായി ഗൗരിയായി ശ്രീവിദ്യ ഷേർളിയായി അംബിക ഷേർളിയുടെ പിതാവായി കെ പി ഉമ്മർ മണി അയ്യറായി ശങ്കരാടി അലമേലു ആയി സുകുമാരി രാമുണ്ണിയായി ബഹദൂർ വർക്കിയായി കുതിരവട്ടം പപ്പു ആലുംമൂടൻ ആ വാസു ശാന്തമ്മയായി കെപിഎസി ലളിത എലിസബത്ത് ആയി സുചിത്ര ഗാനങ്ങൾ
ഒഎൻവി കുറുപ്പിന്റെ വരികൾക്ക് ഇളയരാജ സംഗീതം പകർന്നു.
ഗാനം ഗായകർ വരികൾ നീളം (m:ss) 1 "അരികെ അരികെ" കെ ജെ യേശുദാസ് ഒഎൻവി കുറുപ്പ് 2 "മാങ്കിടാവേ നിൻ നെഞ്ചും" പി.ജയചന്ദ്രൻ ഒഎൻവി കുറുപ്പ് 3 "മലർത്തോപ്പിൽ കിളിക്കൊഞ്ചലായ്" കെ ജെ യേശുദാസ്, കോറസ് ഒഎൻവി കുറുപ്പ് 4 "പാലരുവി പടിവരു" എസ് ജാനകി ഒഎൻവി കുറുപ്പ് അവലംബം ബാഹ്യ ലിങ്കുകൾ Dooram Arike ഇന്റർനെറ്റ് മൂവി ഡാറ്റാബേസിൽ
ദൂരെ ദൂരെ ഒരു കൂടു കൂട്ടാം ഇംഗ്ലീഷ് വിലാസം https://ml.wikipedia.org/wiki/Doore_Doore_Koodu_Koottam
സിബി മലയിലിന്റെ സംവിധാനത്തിൽ മോഹൻലാൽ , ശ്രീനിവാസൻ , നെടുമുടി വേണു , മേനക എന്നിവർ പ്രധാനവേഷങ്ങളിൽ അഭിനയിച്ച് 1986-ൽ പുറത്തിറങ്ങിയ ഒരു മലയാളചലച്ചിത്രമാണ് ദൂരെ ദൂരെ ഒരു കൂടു കൂട്ടാം .
സുനിത പ്രൊഡക്ഷൻസിന്റെ ബാനറിൽ എം. മണി നിർമ്മാണം ചെയ്ത ഈ ചിത്രം അരോമ റിലീസ് വിതരണം ചെയ്തിരിക്കുന്നു.
ശ്രീനിവാസൻ ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.
അഭിനേതാക്കൾ അഭിനേതാവ് കഥാപാത്രം മോഹൻലാൽ ദിവാകരൻ ശ്രീനിവാസൻ വിജയൻ മാഷ് നെടുമുടി വേണു കുഞ്ഞൻ നായർ ജഗതി ശ്രീകുമാർ നാണു മാഷ് മാമുക്കോയ കോയ കുഞ്ഞാണ്ടി ഗോവിന്ദൻകുട്ടി മാഷ് ഇന്നസെന്റ് എം.എൽ.എ. പറവൂർ ഭരതൻ കാര്യസ്ഥൻ വി.ഡി. രാജപ്പൻ മേനക സുജാത സുകുമാരി കെ.പി.എ.സി. ലളിത ശാന്താദേവി സംഗീതം
ചുനക്കര രാമൻ‌കുട്ടി എഴുതിയ ഗാനങ്ങൾക്ക് സംഗീതം പകർന്നത് ശ്യാം ആണ്.
ഗാനങ്ങൾ പൊന്നിൻ കിനാവുകൾ ഒന്നായ് പലവുരു – കെ.ജെ. യേശുദാസ് , ആശാലത ആമരമീമരത്തിൻ കഥ ചൊല്ലാമോടിവാ – കെ.ജെ. യേശുദാസ് , കോറസ് അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം എസ്. കുമാർ ചിത്രസം‌യോജനം വി.പി. കൃഷ്ണൻ കല ശ്രീനി ചമയം രാമചന്ദ്രൻ സംഘട്ടനം ത്യാഗരാജൻ പ്രോസസിങ്ങ് ചിത്രാഞ്ജലി സ്റ്റുഡിയോ അസോസിയേറ്റ് ഡയറക്ടർ ചന്ദ്രശേഖരൻ സൌണ്ട് റെക്കോർഡിങ്ങ് തരംഗിണി റീ റെക്കോർഡിങ്ങ് ഭരണി പുറത്തേക്കുള്ള കണ്ണികൾ ദൂരെ ദൂരെ ഒരു കൂടു കൂട്ടാം ഇന്റർനെറ്റ് മൂവി ഡാറ്റാബേസിൽ ദൂരെ ദൂരെ ഒരു കൂടു കൂട്ടാം – മലയാളസംഗീതം.
ദൂരെ ദൂരെ ദൂരെ ഇംഗ്ലീഷ് വിലാസം https://ml.wikipedia.org/wiki/Dhoore_dhoore_dhoore
പി. ആർ. മാധവപണിക്കർ രചിച്ച പുസ്തകമാണ് ദൂരെ ദൂരെ ദൂരെ .
"സൗരയൂഥം, നക്ഷത്രങ്ങൾ, ഗ്യാലക്സികൾ എന്നിവയുൾപ്പെട്ട സ്ഥൂലപ്രപഞ്ചത്തെയും പ്രാഥമിക കണങ്ങളേയും അണുക്കളെയും തന്മാത്രകളുമുൾപ്പെട്ട സൂക്ഷ്മ പ്രപഞ്ചത്തിന്റെ മൊത്തം പ്രകൃതത്തെയും പരിചയപ്പെടുത്തുകയാണ് ഈ ചെറു പുസ്തകത്തിൽ.
കേരള സാഹിത്യ അക്കാദമിയുടെ 1981-ലെ മികച്ച ബാലസാഹിത്യകൃതിക്കുള്ള അവാർഡിനർഹമായ ഈ പുസ്തകം പ്രസിദ്ധീകരിച്ചത് കേരള ശാസ്ത്ര സാഹിത്യ പരിഷത്ത് ആണ്.
ദൂറ ഭാഷ ഇംഗ്ലീഷ് വിലാസം https://ml.wikipedia.org/wiki/Dura_language ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
നേപ്പാളിന്റെ പശ്ചിമമലനിരകളിൽ പ്രചാരത്തിലിരുന്ന ഒരു ഭാഷയാണ് ദൂറ ,പാട്ടുകളാലും പഴഞ്ചൊല്ലുകളാലും സമ്പന്നമാണ് ദൂറ ഭാഷ.
ഈ ഭാഷ അറിയുന്നവർ വളരെ അപൂർവമാണ്, 2001-ലെ സെൻസസ് പ്രകാരം ഗംദകി മേഖലയിലെ ലാംജങ് ജില്ലയിൽ 3,397 ആളുകൾ ഈ ഭാഷ സംസാരിച്ചുവരുന്നു.
അവലംബം 1 2 ↑ ↑ Dura at Ethnologue (18th ed., 2015) ↑ {{ cite book }} : External link in | chapterurl= ( help ) ; Unknown parameter | chapterurl= ignored ( | chapter-url= suggested) ( help )
ദൃക്കരണം ഇംഗ്ലീഷ് വിലാസം https://ml.wikipedia.org/wiki/Drik_Karanam
ദൃൿസമ്പ്രദായമനുസരിച്ചുള്ള ഗണിതത്തിന്റെ രീതികളെ പ്രതിപാദിക്കുന്ന ഒരു സ്വതന്ത്രഗ്രന്ഥമാണ് ദൃക്കരണം .
കേരളീയ ഗണിതശാസ്ത്രജ്ഞനായ ജ്യേഷ്ഠദേവൻറേതെന്നു കരുതുന്ന ഈ ഗണിതശാസ്ത്രഗ്രന്ഥത്തിന്റെ പ്രണേതാവു് ആരെന്നറിയുന്നില്ല.
1500-1610 കാലത്ത് (1603-ലാണെന്ന് അഭിപ്രായമുണ്ട്) രചിക്കപ്പെട്ട ഈ ഗ്രന്ഥം മലയാളത്തിലെ രണ്ടാമത്തെ ഗണിതശാസ്ത്ര ഗ്രന്ഥമാണെന്ന് കരുതപ്പെടുന്നു.
1938 വരെ ദൃഗ്ഗണിതം കേരളത്തിൽ നിലവിൽ നിന്നിരുന്നു.
ദൃഗ്ഗണിത ഗ്രന്ഥത്തിന്റെ പരിഷ്കരിച്ച പതിപ്പാണ് നീലകണ്ഠ സോമയാജിയുടെ (1444-1545) തന്ത്രസംഗ്രഹം (എ.ഡി. 1500).
ദൃഗ്ഗണിത ക്രിയകൾ വളരെ വിശദമായി ഈ ഭാഷാഗ്രന്ഥത്തിൽ പ്രതിപാദിച്ചിട്ടുണ്ട്.
ʻʻകോളംബേ ബർഹിസൂനൗˮ എന്നൊരു വാക്യം ഗ്രന്ഥാരംഭത്തിൽ കാണുന്നതുകൊണ്ടു് അതിന്റെ നിർമ്മിതി കൊല്ലം 783-ആണ്ടാണെന്നു നിർണ്ണയിക്കാവുന്നതാണെന്ന് ഉള്ളൂർ കേരള സാഹിത്യ ചരിത്രത്തിൽ അഭിപ്രായപ്പെട്ടിട്ടുണ്ട്.
ആകെ പത്തു പരിച്ഛേദങ്ങൾ ഉൾക്കൊള്ളുന്ന പ്രസ്തുത കൃതി ആദ്യന്തം പദ്യമയമാണു്.
ആദ്യത്തെ രണ്ടു ശ്ലോകങ്ങൾ ഇവയാണ് : “ വന്ദേ സർവജനാശ്രയം ഗ്രഹപതിം ത്രൈലോക്യദീപം വിഭും
വിഘ്നേശശ്ച സരസ്വതീം ഗുരുജനം വ്യാസഞ്ച നന്ദാത്മജം ബാലാനാം ഗണിതപ്രകാരമറിവാൻ ചൊല്ലുന്നു ഞാൻ ഭാഷയായ് ദൃൿതുല്യം കരണം യുഗാദിവിധിനാ താൽപര്യമാത്രന്ന്വിദം.
“ കൊല്ലത്തിൽത്തരളാംഗനാഢ്യമതുതാൻ കല്യബ്ദമാകുന്നതും;
രാജ്യംകൊണ്ടു പെരുക്കിയാലതിലിടൂ ചൈത്രാദി പോംമാസവും; വേറേ വച്ചു യുഗാധിമാസമിതയാം നേത്രാംബുഗോളാംശകൈർ- ഹത്വാ ജ്ഞാനനനാദിദർപ്പണമതാം സൗരസ്യ മാസൈർ ഹരേൽ.
ഒരു ജ്യോതിഷ ഗണിത ക്രിയയായ ദൃഗ്ഗണിതമാണ് ഗ്രന്ഥത്തിൽ പരാമർശിച്ചിരിക്കുന്നത്.
പ്രിവിപേഴ്സ്
മുൻ-രാജകുടുംബങ്ങൾക്ക് ലഭ്യമായിരുന്ന വിശേഷാനുകൂല്യങ്ങൾക്കാണ് പ്രിവിപേഴ്‌സ് എന്നു പറഞ്ഞിരുന്നത്.
സ്വാതന്ത്ര്യാനന്തരം 1947 ൽ ഇന്ത്യയുമായി ആദ്യമായി സംയോജിപ്പിക്കാനും പിന്നീട് 1949 ൽ അവരുടെ സംസ്ഥാനങ്ങളെ ലയിപ്പിക്കാനും ഉള്ള കരാറുകളുടെ ഭാഗമായി പഴയ നാട്ടുരാജ്യങ്ങളിലെ ഭരണകുടുംബങ്ങൾക്ക് നൽകിയ വിശേഷാനുകൂല്യങ്ങളായിരുന്നു ഇവ.
1971 ലെ 26-ാം ഭേദഗതിയോടെ  രാജകുടുംബങ്ങൾക്ക് പ്രിവിപേഴ്സ് നൽകുന്നത് നിറുത്തലാക്കി.
ഇന്ത്യയിലെ പ്രിവിപേഴ്സ് നിർത്തലാക്കിയ പ്രധാനമന്ത്രിയാണ് ഇന്ദിരാഗാന്ധി.
ഏകദേശം 280ഓളം നാട്ടുരാജാക്കന്മാർക്ക് സർക്കാർ ഇങ്ങനെ പണം നൽകിയിരുന്നു.
ഭീമമായ സംഖ്യ സർക്കാർ ഖജനാവിൽ നിന്നു ഇതിനായി ചെലവായി.
ഏറ്റവും വലിയ സംഖ്യ ലഭിച്ചിരുന്നത് മൈസൂർ മഹാരാജാവിനായിരുന്നു (3 ലക്ഷം ഡോളർ).
ഈ പണം നികുതി രഹിതവുമായിരുന്നു.
പ്രിവി പഴ്സ് സംവിധാനം നിറുത്തിയതോടെ രാജാക്കന്മാർ സാധാരണ പൗരന്മാരായി.
നിയമയുദ്ധം
പ്രിവിപേഴ്സ് നിറുത്തലാക്കിയതിനെത്തുടർന്ന് ദീർഘമായ നിയമ പോരാട്ടങ്ങൾ നടന്നു.
പ്രിവിപേഴ്‌സ് നിർത്തലാക്കിയ ഉത്തരവ് സുപ്രീംകോടതി തടഞ്ഞു.
ഇത് മറികടക്കാൻ ഭരണഘടനാ ഭേദഗതി കൊണ്ടുവന്നു തിരുവിതാംകൂറിൽ
രാജാക്കന്മാർക്കുള്ള പ്രിവിപേഴ്സ് നിറുത്തലാക്കിയ വിവരമറിഞ്ഞ ഉടൻ ശ്രീചിത്തിര തിരുനാൾ കൊട്ടാരത്തിനു മുകളിലെ കൊടി താഴ്ത്താൻ ഉത്തരവിട്ടു.
നാട്ടു രാജ്യങ്ങളുടെ സംയോജനത്തിനു ശേഷം തിരുവിതാംകൂർ രാജാവിനു വർഷം തോറും 18 ലക്ഷം രൂപ പ്രിവി പേഴ്സായും രാജപ്രമുഖനായിരുന്നതിന്റെ പെൻഷനും ലഭിച്ചിരുന്നു.
1950 മുതൽ 1972 വരെ ഈ സ്ഥിതി തുടർന്നു.
മഹാരാജാവിനും മറ്റ് കുടുംബാംഗങ്ങൾക്കും വർഷം തോറും ലഭിച്ചിരുന്ന തുക  ഇങ്ങനെ:
പ്രിവിപെഴ്സ് - 18 ലക്ഷം
പെൻഷൻ - 3 ലക്ഷം
ആകെ - ഇരുപത്തൊന്ന് ലക്ഷം
മാർത്താണ്ഡവർമ്മ ഇളയ രാജാവ് - ഒരു ലക്ഷം
അമ്മ മഹാറാണി - അറുപതിനായിരം
കാർത്തിക തിരുനാൾ - ഇരുപതിനായിരം
കാർത്തിക തിരുനാളിന്റെ പെൺമക്കൾ -
ഗൗരി ലക്ഷ്മിഭായി - പതിനായിരം
ഗൗരിപാർവതീഭായി - പതിനായിരം
അമ്മ മഹാറാണിയുടെ താവഴിക്കു ആകെ കിട്ടിയിരുന്നത് - ഇരുപത്തിമൂന്ന് ലക്ഷം ഒരു വർഷത്തേക്കുള്ള തുകയാണിത്.
പൂർണമായും ആദായ നികുതിയിൽ നിന്ന് ഈ തുക ഒഴിവാക്കിയിരുന്നു.
അവലംബം ↑ ↑ ശ്രീചിത്തിരതിരുനാൾ അവസാനത്തെ എഴുന്നള്ളത്ത്, മലയിൻകീഴ് ഗോപാലകൃഷ്ണൻ, ഡി.സി.ബുക്സ് ↑
പ്രിയാ നമ്പൂതിരി ഇംഗ്ലീഷ് വിലാസം https://ml.wikipedia.org/wiki/Priya_Namboothiri
കേരളത്തിലെ ഒരു കഥകളി കലാകാരിയാണ് പ്രിയാ നമ്പൂതിരി .
പാലക്കാട് ശ്രീകൃഷ്ണപുരം സ്വദേശിനിയാണ്.
ശ്രീകൃഷ്ണപുരം കോടനാട്ട് മനയ്ക്കൽ ശങ്കരനാരായണൻ നമ്പൂതിരിയുടെയും ദേവി അന്തർജനത്തിന്റെയും മകളായി ജനിച്ച പ്രിയ നമ്പൂതിരി കഴിഞ്ഞ 24 വർഷങ്ങളായി കഥകളി അഭ്യസിക്കുന്നു.
മുംബൈ സർവകലാശാലയുടെ കീഴിലുള്ള നളന്ദ നൃത്തവിദ്യാലയത്തിലെ അധ്യാപകനായ കലാമണ്ഡലം ഗോപാലകൃഷ്ണന്റെ ശിഷ്യയാണ് പ്രിയ.
രാവണൻ , ഹനുമാൻ , നരകാസുരൻ , കാട്ടാളൻ തുടങ്ങി നിരവധി വേഷങ്ങൾ അവതരിപ്പിച്ചിട്ടുണ്ട്.
മുംബൈയിൽ സ്ഥിരതാമസമാണ്.
മുംബൈയിൽ ടി.സി.എസിൽ ഉദ്യോഗസ്ഥനായ സുദീപാണ് ഭർത്താവ്.
മകൾ: അനന്യ.
കഥകളി വേഷത്തിനുള്ള കേന്ദ്ര സാംസ്കാരിക വകുപ്പിന്റെ 2018-ലെ ജൂനിയർ ഫെലോഷിപ് പ്രിയാ നമ്പൂതിരിക്ക് ലഭിച്ചു.
പ്രിവേസ യുദ്ധം
ഓട്ടോമൻ നാവിക സേനയും മാർപ്പാപ്പ പോൾ മൂന്നാമൻ അണിനിരത്തിയ യൂറോപ്പ്യൻ രാജ്യങ്ങളുടെ സഖ്യ നാവികസേനയും ( സ്പെയിൻ , വെനീസ് , ജെനോവ, പോൾ മൂന്നാമൻ മാർപ്പാപ്പയുടെ അധീനത്തിലായിരുന്ന ഇറ്റാലിയൻ പ്രദേശങ്ങൾ, ഇറ്റലിയിലെ സ്പെയിൻ-അധീനദേശങ്ങളായിരുന്ന നേപ്പിൾസ്, സിസിലി, സാർഡീനിയ, മാൾട്ട സെന്റ്‌ ജോൺ രാജ്യം) തമ്മിൽ 1538 സെപ്റ്റംബർ 28ന് നടന്ന യുദ്ധമാണ് പ്രിവേസ യുദ്ധം .
ഈ യുദ്ധത്തിൽ ഹൈറുദ്ദീൻ ബാർബറോസയുടെ നേതൃത്വത്തിലുള്ള ഓട്ടമൻ കപ്പൽപ്പട ഇരട്ടി വലിപ്പമുള്ള യൂറോപ്യൻ സഖ്യത്തിന്റെ കപ്പൽപ്പടയെ നിർണ്ണായകമായി പരാജയപ്പെടുത്തി.
തുർക്കി സൈന്യത്തിന്റെ ഒരു കപ്പൽ പോലും യുദ്ധത്തിൽ നഷ്ടമായില്ല.
പതിനാറാം നൂറ്റാണ്ടിലെ ചരിത്രപ്രധാനമായ ഒരു നാവികയുദ്ധങ്ങളിൽ ഒന്നാണിത്.
അവലംബം ↑ 1 2 3 4 1 2 3 4
പ്രിയേ നിനക്കായ്
ഭരത് ചന്ദ്രന്റെ സംവിധാനത്തിൽ 2000-ൽ പുറത്തിറങ്ങിയ മലയാളചലച്ചിത്രമാണ് പ്രിയേ നിനക്കായ്.
* ഭാസ്കർ
* പ്രതാപചന്ദ്രൻ
* ദേവൻ
* മരിയ
* ഷാജിത് ടോമി അവലംബം
പ്രിയേ നിനക്കു വേണ്ടി
മല്ലികാർജുന റാവു സംവിധാനം ചെയ്ത് വി. പ്രഭാകരറാവു നിർമ്മിച്ച 1975 ലെ ഇന്ത്യൻ മലയാള ചിത്രമാണ് പ്രിയേ നിനക്കു വേണ്ടി .
ചിത്രത്തിൽ ജയഭാരതി , സുകുമാരൻ , സുധീർ , വിൻസെന്റ് എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
ആർ‌കെ ശേഖറിന്റെ സംഗീത സ്‌കോറാണ് ചിത്രത്തിലുള്ളത്.
അഭിനേതാക്കൾ ജയഭാരതി സുകുമാരൻ സുധീർ വിൻസന്റ് KPAC ലളിത ജോസ് പ്രകാശ് പ്രേമ കുതിരവട്ടം പപ്പു ശബ്‌ദട്രാക്ക്
ആർ‌കെ ശേഖർ സംഗീതം നൽകി, വയലാറും ഭരണിക്കാവ് ശിവകുമാറും ചേർന്നാണ് ഗാനരചന ഒരുക്കിയത്.
ഗാനം ഗായകർ വരികൾ നീളം (m: ss) 1 "കടാക്ഷാമുന" കെ ജെ യേശുദാസ് , ബി. വസന്ത വയലാർ 2 "കായൂരിയ" ഭരണിക്കാവ് ശിവകുമാർ 3 "മാരിദമീരൻ തുക്കിൾ" പി. സുശീല ഭരണിക്കാവ് ശിവകുമാർ 4 "Njan Niranja Madhupaathram" വാണി ജയറാം ഭരണിക്കാവ് ശിവകുമാർ 5 "സ്വപ്‌നാഡനം" കെ ജെ യേശുദാസ് വയലാർ പരാമർശങ്ങൾ ബാഹ്യ ലിങ്കുകൾ Priye Ninakku Vendi ഇന്റർനെറ്റ് മൂവി ഡാറ്റാബേസിൽ
പ്രിയോൺ ഇംഗ്ലീഷ് വിലാസം https://ml.wikipedia.org/wiki/Prion
ശിഥിലഘടനയുള്ള മാംസ്യതന്മാത്രകൾ രോഗബാധയ്ക്കു കാരണമാകുന്നു എങ്കിൽ അവയെ പ്രിയോണുകൾ എന്നുവിളിക്കാം.
Proteinaceous infective particles എന്നതിന്റെ ചുരുക്കപ്പേരാണിത്.
1982 ൽ സ്റ്റാൻലി ബി. പ്രൂസിനർ ആണ് പ്രിയോണുകളെക്കുറിച്ച് (PrP)ആദ്യമായി വിശദീകരിച്ചത്.
1997 ൽ ഇതിന് അദ്ദേഹത്തിന് നോബൽ സമ്മാനം ലഭിച്ചു.
സസ്തനികളിൽ ട്രാൻസ്മിസ്സിബിൾ സ്പോൻജിഫോം എൻസെഫലോപ്പതി (transmissible spongiform encephalopathies)യും മനുഷ്യരിൽ Creutzfeldt–Jakob disease ഉം ഇവ ഉണ്ടാക്കുന്ന രോഗങ്ങളാണ്.
സാൻ ഫ്രാൻസിസ്കോ യിലെ യൂണിവേഴ്സിറ്റി ഓഫ് കാലിഫോർണിയയിൽ വച്ചാണ് സ്റ്റാൻലി ബി. പ്രൂസിനർ പ്രിയോണുകളെ 1982 ൽ ആദ്യമായി വേർതിരിച്ചെടുക്കുന്നത്.
ഇതിന് 1997 ൽ ഫിസിയോളജി ഓർ മെഡിസിന് അദ്ദേഹത്തിന് നോബൽ സമ്മാനം ലഭിച്ചു.
‌‌ ഘടന രോഗങ്ങൾ രോഗചികിത്സ അവലംബം പുറത്തേക്കുള്ള കണ്ണികൾ CDC – USA Centers for Disease Control and Prevention – information on prion diseases World Health Organisation – WHO information on prion diseases Prion Animation Archived 2009-06-06 at the Wayback Machine .
(Flash required)
പ്രിയാ മോണിവോങ്ങ് ദേശീയോദ്യാനം
പ്രിയാ മോണിവോങ്ങ് ദേശീയോദ്യാനം ( Khmer : ឧទ្យានជាតិព្រះមុនីវង្ស) തെക്കൻ കംബോഡിയയിലെ കാമ്പോട്ട് പ്രവിശ്യയിൽ സ്ഥിതിചെയ്യുന്ന ഒരു ദേശീയോദ്യാനമാണ്.
ഫ്നോം ദേശീയോദ്യാനം, ബൊക്കോർ ദേശീയോദ്യാനം എന്നീ പേരുകളിലും ഇത് അറിയപ്പെടുന്നു.
കാർഡമം മലനിരകളുടെ തെക്കുകിഴക്കൻ ഭാഗങ്ങളിൽനിന്ന് ഉടലെടുക്കുന്ന ഡംറെയി മലനിരകളുടെ ഉന്നതമേഖലകളിലാണ് പ്രിയാ മോണിവോങ്ങ് ദേശീയോദ്യാനം നിലനിൽക്കുന്നത്.
ദേശീയോദ്യാനത്തിൻറെ ഭൂരിപക്ഷം ഭാഗങ്ങളും സമുദ്രനിരപ്പിൽനിന്ന് 1,000 മീറ്റർ ഉയരത്തിലുള്ളതാണ്.
ബൊക്കോർ പർവ്വതം എന്നു കൂടി വിളിക്കപ്പെടുന്ന 1,081 മീറ്റർ ഉയരമുള്ള ഫ്നോം ബൊക്കോർ ആണ് ഏറ്റവും ഉയരമുള്ള കൊടുമുടി.
ചിത്രശാല ഫ്നോം ബോകോറിൽ നിന്ന് കാമ്പോട്ടിലേക്കും തായ്‌ലൻഡ് ഉൾക്കടലിലേക്കുമുള്ള വീക്ഷണം.
ഭൂപ്രകൃതി വിചിത്രമായ ശിലാരൂപങ്ങൾ ലോക് യേയ് മാവോ പ്രതിമ ഒരു ബുദ്ധക്ഷേത്രമായ വാറ്റ് സാംപ്രോവ് പ്രാം (1924) ബൊക്കൊർ ഹിൽ സ്റ്റേഷന് സമീപത്തുള്ള കത്തോലിക്കാ പള്ളി (1928) Crinum asiaticum അവലംബം 1 2 3 ↑ ↑
പ്രിവിലേജ് എസ്ക്കലേഷൻ ഇംഗ്ലീഷ് വിലാസം https://ml.wikipedia.org/wiki/Privilege_escalation പ്രിവിലേജ് എസ്ക്കലേഷൻ വിവരിക്കുന്ന ഒരു ഡയഗ്രം.
കേർണലിലേക്ക് പ്രവേശനം നേടുന്ന റൂട്ട്കിറ്റിനെ അമ്പടയാളം പ്രതിനിധീകരിക്കുന്നു, കൂടാതെ ചെറിയ ഗേറ്റ് സാധാരണ പ്രിവിലേജ് എലവേഷനെ പ്രതിനിധീകരിക്കുന്നു, അവിടെ ഉപയോക്താവ് ഒരു അഡ്മിനിസ്ട്രേറ്റർ യൂസർനെയിമും പാസ്‌വേഡും നൽകേണ്ടതുണ്ട്.
ഒരു ആപ്ലിക്കേഷനിൽ നിന്നോ ഉപയോക്താവിൽ നിന്നോ സാധാരണയായി പരിരക്ഷിക്കപ്പെടുന്ന ഉറവിടങ്ങളിലേക്ക് പ്രവേശനം നേടുന്നതിന് വേണ്ടി ഒരു ഓപ്പറേറ്റിംഗ് സിസ്റ്റത്തിലോ സോഫ്റ്റ്‌വെയർ ആപ്ലിക്കേഷനിലോ ഉള്ള ഒരു ബഗ് , ഡിസൈൻ പിഴവ് അല്ലെങ്കിൽ കോൺഫിഗറേഷൻ ഓവർസൈറ്റ് എന്നിവ ചൂഷണം ചെയ്യുന്ന പ്രവർത്തനമാണ് പ്രിവിലേജ് എസ്ക്കലേഷൻ .
ആപ്ലിക്കേഷൻ ഡെവലപ്പർ അല്ലെങ്കിൽ സിസ്റ്റം അഡ്മിനിസ്ട്രേറ്റർ ഉദ്ദേശിച്ചതിലും കൂടുതൽ പ്രത്യേകാവകാശങ്ങൾ നേടിയെടുത്ത ഒരു ആപ്ലിക്കേഷന് അനധികൃത പ്രവർത്തനങ്ങൾ നടത്താൻ കഴിയും.
മിക്ക കമ്പ്യൂട്ടർ സിസ്റ്റങ്ങളും ഒന്നിലധികം ഉപയോക്തൃ അക്കൗണ്ടുകൾ ഉപയോഗിക്കുന്നതിന് വേണ്ടി രൂപകൽപ്പന ചെയ്തിട്ടുള്ളതാണ്, അവയിൽ ഓരോന്നിനും പ്രത്യേകാവകാശങ്ങൾ ഉണ്ട്.
ഫയലുകൾ കാണുന്നതും എഡിറ്റ് ചെയ്യുന്നതും അല്ലെങ്കിൽ സിസ്റ്റം ഫയലുകൾ പരിഷ്ക്കരിക്കുന്നതും പൊതുവായ പ്രത്യേകാവകാശങ്ങളിൽ ഉൾപ്പെടുന്നു.
പ്രിവിലേജ് എസ്ക്കലേഷൻ അർത്ഥമാക്കുന്നത് ഉപയോക്താക്കൾക്ക് അവർക്ക് അർഹതയില്ലാത്ത പ്രത്യേകാവകാശങ്ങൾ ലഭിക്കുന്നു എന്നാണ്.
ഫയലുകൾ ഇല്ലാതാക്കാനോ സ്വകാര്യ വിവരങ്ങൾ കാണാനോ വൈറസുകൾ പോലുള്ള അനാവശ്യ പ്രോഗ്രാമുകൾ ഇൻസ്റ്റാൾ ചെയ്യാനോ ഈ പ്രത്യേകാവകാശങ്ങൾ ഉപയോഗിക്കാം.
ഒരു സിസ്റ്റത്തിന് സുരക്ഷയെ മറികടക്കാൻ അനുവദിക്കുന്ന ഒരു ബഗ് ഉള്ളപ്പോഴോ അല്ലെങ്കിൽ, അത് എങ്ങനെ ഉപയോഗിക്കുമെന്നതിനെക്കുറിച്ചുള്ള തെറ്റായ ഡിസൈൻ അനുമാനങ്ങൾ ഉള്ളപ്പോഴോ ഇത് സാധാരണയായി സംഭവിക്കുന്നു.
പ്രിവിലേജ് എസ്ക്കലേഷൻ രണ്ട് തരത്തിലാണ് സംഭവിക്കുന്നത്: വെർട്ടിക്കൽ പ്രിവിലേജ് എസ്ക്കലേഷൻ , ഉയർന്ന പ്രത്യേകാവകാശങ്ങളുള്ള ഉപയോക്താക്കൾക്കോ ആപ്ലിക്കേഷനുകൾക്കോ വേണ്ടി റിസർവ് ചെയ്‌തിരിക്കുന്ന ഫംഗ്‌ഷനുകളിലേക്കോ വിവരങ്ങളിലേക്കോ ഒരു ഉപയോക്താവോ അപ്ലിക്കേഷനോ അനധികൃത ആക്‌സസ് നേടുമ്പോൾ സംഭവിക്കുന്നു.
ഉദാഹരണത്തിന്, ഇന്റർനെറ്റ് ബാങ്കിംഗ് ഉപയോഗിക്കുന്ന ഒരാൾ തങ്ങൾക്ക് ഇല്ലാത്ത അഡ്മിനിസ്‌ട്രേറ്റീവ് ഫീച്ചറുകൾ ആക്‌സസ് ചെയ്യാനുള്ള ഒരു വൾനറബിലിറ്റി ചൂഷണം ചെയ്‌തേക്കാം, അല്ലെങ്കിൽ ഉപകരണത്തിന്റെ ഉയർന്ന തലത്തിലുള്ള പ്രവർത്തനങ്ങളുടെ നിയന്ത്രണം നേടുന്നതിന് ഒരു സ്‌മാർട്ട്‌ഫോണിന്റെ പാസ്‌വേഡ് മറികടക്കാൻ ഒരു ഹാക്കർ ഒരു വഴി കണ്ടെത്തിയേക്കാം.
തന്ത്രപ്രധാനമായ ഡാറ്റയിൽ അനധികൃതമായി പ്രവേശനം നേടൽ, ദുരുപയോഗം എന്നിവയ്‌ക്ക് കാരണമായേക്കാവുന്ന ഒരു സുരക്ഷാ പ്രശ്‌നമാണിത്.
ഹൊറിസൊണ്ടൽ പ്രിവിലേജ് എസ്ക്കലേഷൻ , ഒരു സാധാരണ ഉപയോക്താവ് മറ്റ് സാധാരണ ഉപയോക്താക്കൾക്കായി റിസർവ് ചെയ്‌തിരിക്കുന്ന പ്രവർത്തനങ്ങളോ ഉള്ളടക്കമോ ആക്‌സസ് ചെയ്യുന്നിടത്ത് (ഉദാ. ഇന്റർനെറ്റ് ബാങ്കിംഗ് ഉപയോക്താവ് എ ഉപയോക്താവ് ബിയുടെ ഇന്റർനെറ്റ് ബാങ്ക് അക്കൗണ്ട് ആക്‌സസ് ചെയ്യുന്നു) വെർട്ടിക്കൽ സംരക്ഷിത മോഡിൽ x86 -നുള്ള പ്രിവിലേജ് റിംഗുകൾ ലഭ്യമാണ്
ഒരു അഡ്‌മിനിസ്‌ട്രേറ്റർ അല്ലെങ്കിൽ സിസ്റ്റം ഡെവലപ്പർ ഉദ്ദേശിച്ചതിനേക്കാൾ ഉയർന്ന തലത്തിലുള്ള ആക്‌സസ് ലഭിക്കുമ്പോൾ, ഒരുപക്ഷേ കേർണൽ-ലെവൽ ഓപ്പറേഷനുകൾ നടത്തുന്നതിലൂടെ, ഉപയോക്താവിനോ പ്രോസസ്സിനോ ഈ തരത്തിലുള്ള പ്രവിലേജ് എസ്ക്കലേഷൻ സംഭവിക്കുന്നു.
ശക്തമായ ഒരു കമ്പ്യൂട്ടർ പ്രോഗ്രാം അത് ലഭിക്കുന്ന വിവരങ്ങൾ രണ്ടുതവണ പരിശോധിക്കുകയും എല്ലാം ശരിയാണെന്ന് അനുമാനിക്കുകയും ചെയ്യുന്നില്ലെങ്കിൽ, പ്രോഗ്രാമിന്റെ നിയന്ത്രണം ഏറ്റെടുത്ത്, പ്രോഗ്രാമിനെ അത് ചെയ്യാൻ പാടില്ലാത്ത കാര്യങ്ങൾ ചെയ്യാൻ ഒരു ഹാക്കർ ഈ പഴുതുകൾ ഉപയോഗിച്ചേക്കാം.
ഒരു കംപ്യൂട്ടർ പ്രോഗ്രാം ചോദ്യം ചെയ്യാതെ വിവരങ്ങൾ സ്വീകരിക്കുന്നുവെങ്കിൽ, അത് കുഴപ്പക്കാരന് നുഴഞ്ഞുകയറാനും പ്രോഗ്രാമിനെ അത് ചെയ്യാൻ പാടില്ലാത്ത കാര്യങ്ങൾ ചെയ്‌ത് നാശമുണ്ടാക്കാനും വേണ്ടി വാതിൽ തുറന്നിടുന്നു.
ജാഗ്രതയില്ലാതെ എല്ലാവരേയും വിശ്വസിക്കുന്നത് പോലെയാണ് ഇത്.
ആപ്ലിക്കേഷന്റെ പ്രത്യേകാവകാശങ്ങൾക്കൊപ്പം അനധികൃത കോഡ് പ്രവർത്തിപ്പിക്കുന്നതിന് വേണ്ട കാര്യങ്ങൾ ചുവടെ ചേർക്കുന്നു: ചില വിൻഡോസ് സേവനങ്ങൾ ലോക്കൽ സിസ്റ്റം ഉപയോക്തൃ അക്കൗണ്ടിന് കീഴിൽ പ്രവർത്തിക്കത്തക്ക രീതിയിൽ ക്രമീകരിച്ചിരിക്കുന്നു.
ഒരു ബഫർ ഓവർഫ്ലോ പോലുള്ള വൾനറബിലിറ്റികൾ ലോക്കൽ സിസ്റ്റത്തിലേക്ക്  പ്രത്യേകാവകാശത്തോടെ അനിയന്ത്രിതമായ കോഡ് എക്സിക്യൂട്ട് ചെയ്യാൻ ഉപയോഗിച്ചേക്കാം.
ഒരു സാധാരണ ഉപയോക്താവായി നടിക്കുന്ന ഒരു സിസ്റ്റം സർവ്വീസിനെ സങ്കൽപ്പിക്കുക, കാര്യങ്ങൾ കുഴപ്പത്തിലായാൽ, അത് അവർക്ക് ആവശ്യമുള്ളതിനേക്കാൾ കൂടുതൽ നിയന്ത്രണവും ആക്‌സസ്സും നേടാനുള്ള ഒരു രഹസ്യ മാർഗം നൽകുന്നതുപോലെയാണ്.
സിസ്റ്റം ഈ പിശകുകൾ ശരിയായി കൈകാര്യം ചെയ്യുന്നില്ലെങ്കിൽ ഇത് ഒരു സുരക്ഷാ പ്രശ്നമാണ്.
പ്രിയാമണി ഇംഗ്ലീഷ് വിലാസം https://ml.wikipedia.org/wiki/Priya_Mani
പ്രിയാമണി എന്നപേരിലറിയപ്പെടുന്ന പ്രിയാമണി വാസുദേവ്‌ മണി അയ്യർ (ജനനം-1984 ജൂൺ 4-ന് പാലക്കാട് ) ഒരു തെന്നിന്ത്യൻ ചലച്ചിത്രനടിയാണ്.
ഒരു മുൻ മോഡൽകൂടെയായ അവർ തെലുങ്ക്, കന്നഡ, തമിഴ്, മലയാളം, ഹിന്ദി ഭാഷാചിത്രങ്ങളിൽ അഭിനയിക്കാറുണ്ട്.
2007-ൽ പരുത്തിവീരൻ എന്ന ചിത്രത്തിലെ അഭിനയത്തിന് മികച്ചനടിക്കുള്ള ദേശീയ ചലച്ചിത്ര അവാർഡ് പ്രിയാമണിക്കു ലഭിച്ചു.
2008ൽ പുറത്തിറങ്ങിയ തിരക്കഥ എന്ന മലയാളസിനിമയിലെ അഭിനയത്തിന് മികച്ചനടിക്കുള്ള ഫിലിംഫെയർ ചലച്ചിത്ര അവാർഡ് ലഭിച്ചു.
പ്രിയാമണി രാം , കോ കോ , അന്ന ബോണ്ട്‌ , ഒൺലി വിഷ്ണുവർധൻ തുടങ്ങിയ കന്നഡസിനിമകളിലും അഭിനയിച്ചിട്ടുണ്ട്.
ബാംഗ്ലൂരിൽ ജനിച്ചുവളർന്ന പ്രിയാമണി, ചലച്ചിത്രരംഗത്തു വരുന്നതിനുമുമ്പ്, മോഡലിംഗ് രംഗത്തു പ്രവർത്തിച്ചിരുന്നു.
2002ൽ തെലുങ്കു ചലച്ചിത്രമായ എവാരെ അട്ടഗാഡും (2003) എന്ന ചിത്രത്തിലെ നായികയായി അരങ്ങേറ്റംനടത്തിയെങ്കിലും ഈച്ചിത്രം ബോക്സോഫീസിൽ പരാജയപ്പെട്ടു.
പിന്നീട്, 2007ൽ തമിഴ് റൊമാന്റിക് നാടകീയചിത്രമായ പരുത്തിവീരനിലെ ഗ്രാമീണ പെൺകൊടിയായ  മുത്തഴക് എന്ന കഥാപാത്രത്തിന്, വ്യാപകമായ അംഗീകാരംലഭിക്കുകയും മികച്ചനടിക്കുള്ള ദേശീയചലച്ചിത്രഅവാർഡിനോടൊപ്പം മികച്ചനടിക്കുള്ള ഫിലിംഫെയർ അവാർഡും (തമിഴ്) ലഭിച്ചു.
അതേവർഷംതന്നെ എസ്. എസ്. രാജമൌലി സംവിധാനംചെയ്ത സോഷ്യോ-ഫാന്റസി ചിത്രമായ യമദോംഗയുടെ വാണിജ്യവിജയത്തോടെ തെലുങ്കു സിനിമയിൽ ചുവടുറപ്പിച്ചു.
2008ൽ മലയാളം സിനിമ തിരക്കഥയിൽ മാളവിക എന്ന കഥാപാത്രമായഭിനയിച്ചതിന്, പ്രിയാമണിക്കു കൂടുതൽ നിരൂപകപ്രശംസലഭിക്കുകയും മികച്ചനടിക്കുള്ള ഫിലിംഫെയർ അവാർഡ് (മലയാളം) ലഭിക്കുകയുംചെയ്തു.
അടുത്തവർഷം റാം എന്ന റൊമാന്റിക് കോമഡിയിലൂടെ കന്നഡയിലെ ആദ്യവേഷമവതരിപ്പിക്കുകയും അതൊരു വാണിജ്യവിജയമായിത്തീരുകയുംചെയ്തു.
മണിരത്നത്തിന്റെ തമിഴ്-ഹിന്ദി ഐതിഹാസിക-സാഹസികചിത്രങ്ങളായ രാവൺ , രാവണൻ എന്നീ ചിത്രങ്ങളിലൂടെ പ്രിയമണി ഹിന്ദി ചലച്ചിത്രരംഗത്തെത്തി.
എലോൺ എന്ന തായ് ചിത്രത്തെ ആസ്പദമാക്കി 2012ൽ നിർമ്മിക്കപ്പെട്ട ചാരുലത എന്ന ബഹുഭാഷാചിത്രത്തിലെ സയാമീസ് ഇരട്ടകളെ അവതരിപ്പിച്ചതിന്, നിരൂപകപ്രശംസലഭിച്ചതോടൊപ്പം ഫിലിംഫെയറിന്റെ മികച്ചനടിക്കുള്ള മൂന്നാമത്തെ അവാർഡും നേടിയിരുന്നു.
കന്നഡ / തെലുങ്ക് ത്രില്ലർ ചിത്രമായ ഇഡൊല്ലെ രാമായണ (2016) / മന ഊരി രാമായണം (2016) എന്നീ ചിത്രങ്ങളിലെ അഭിനയത്തിന് മികച്ചസഹനടിക്കുള്ള ഫിലിംഫെയർ നോമിനേഷൻ ലഭിച്ചു.
ഇപ്പോൾ ദക്ഷിണേന്ത്യൻ ടെലിവിഷൻഷോകളിൽ സജീവമായിരിക്കുന്ന പ്രിയാമണി, നിരവധി ഡാൻസ് - റിയാലിറ്റി ഷോകളുടെ വിധികർത്താവാണ്.
തമിഴ് കുടുംബത്തിൽനിന്നുള്ള പാലക്കാട് സ്വദേശിയും പ്ലാന്റേഷൻ ബിസിനസുകാരനായ വാസുദേവമണി അയ്യരുടേയും ദേശീയതലത്തിൽ മുൻ ബാഡ്മിന്റൺ കളിക്കാരിയും തിരുവനന്തപുരം സ്വദേശിയുമായ ലത മണി അയ്യരുടേയും മകളായി പാലക്കാട് ആണ് പ്രിയാമണിയുടെ ജനനം.
അമ്മ ലതാമണി യൂണിയൻ ബാങ്ക് ഓഫ് ഇന്ത്യയിൽ ബാങ്ക് മാനേജരായിരുന്നു.
പരേതനായ കർണാടകസംഗീതജ്ഞൻ കമല കൈലാസിന്റെ കൊച്ചുമകളാണ് .
മൂത്തസഹോദരൻ വിശാഖ് പിതാവിനൊപ്പം തോട്ടം ബിസിനസ്സിൽ പ്രവർത്തിക്കുന്നു.
സ്കൂളിൽപ്പഠിക്കുമ്പോൾ പാഠ്യേതരവിഷയങ്ങളിലും കായികരംഗത്തും സജീവമായിപ്പങ്കെടുത്തിരുന്ന പ്രിയാമണി, പഠനകാലത്ത് കാഞ്ചീപുരം സിൽക്ക്, ഈറോഡ് സിൽക്ക്, ലക്ഷ്മി സിൽക്ക് എന്നിവയുടെ മോഡലായും പ്രവർത്തിച്ചിരുന്നു.
ബാംഗ്ലൂരിലാണു വളർന്നത്.
പഠനത്തിനുശേഷം പ്രിയാമണി മോഡലിങ്ങിലേക്കുതിരിഞ്ഞു.
പന്ത്രണ്ടാംക്ലാസ്സിൽ പഠിക്കുമ്പോൾ തമിഴ് സംവിധായകൻ ഭാരതിരാജയാണ്, അവരെ സിനിമാമേഖലയിലേക്കു പരിചയപ്പെടുത്തിയത്.
പല സംവീധായകരും സമീപിച്ചതിനും പരിഗണിച്ചതിനുംശേഷം, സംവിധായകൻ ഭാരതിരാജയുടെ കൺകളാൽ കൈത് സൈ എന്ന ചിത്രത്തിലൂടെ ചലച്ചിത്രരംഗത്ത് അരങ്ങേറ്റംകുറിക്കുകയും, ഈ ചലച്ചിത്രം 2004ൽ പുറത്തിറങ്ങുകയും ചെയ്തു.
സ്കൂൾവിദ്യാഭ്യാസം പൂർത്തിയാക്കിയശേഷം പ്രിയാമാണി, അച്ചടിപ്പരസ്യങ്ങൾക്കു മോഡലായി.
കറസ്പോണ്ടൻസ് കോഴ്സിലൂടെ അവർ മനഃശാസ്ത്രത്തിൽ ബിരുദവും നേടി.
ബോളിവുഡ് നടി വിദ്യാ ബാലന്റെ ബന്ധുവായ പ്രിയാമണി, പിന്നണിഗായിക മൽഗുഡി ശുഭയുടെ ഭാഗിനേയിയുമാണ്.
അഭിനയജീവിതം ആദ്യകാലഘട്ടം
ആദ്യമായഭിനയിച്ച കൺകളാൽ കൈത് സൈ' യിലും, തെലുങ്കിലെ ആദ്യസിനിമയായ എവരെ അടഗാടു യിലും അഭിനയിച്ചതിനുശേഷം, ബോക്സോഫീൽ വിജയിക്കാതെപോയ സത്യം ' എന്ന സിനിമയിലൂടെ പ്രിയാമണി മലയാളസിനിമയിൽ തുടക്കംകുറിച്ചു.
തമിഴ് സിനിമ സംവിധായകനും ഛായഗ്രാഹകനുമായ ബാലു മഹേന്ദ്ര തൻറെ 2005ലെ പുറത്തിറങ്ങിയ അത് ഒരു കനാ കാലം എന്ന സിനിമയിലഭിനയിക്കാൻ ക്ഷണിച്ചു.
റിലീസിനു മുമ്പുതന്നെ ബാലു മഹേന്ദ്ര "പ്രിയാമണി ഈ സിനിമയിൽ മികച്ച അഭിനയമാണ് കാഴ്ചവച്ചതെന്നും അതു വ്യാപകമായി സ്വീകരിക്കപ്പെടുമെന്നും" പറഞ്ഞിരുന്നു.
അത് ഒരു കനാ കാലം നിരൂപകർ സ്വീകരിച്ചെങ്കിലും സാമ്പത്തികമായി വിജയിച്ചില്ല.
എന്നിരുന്നാലും പ്രിയാമണിയുടെ അഭിനയം ശ്രദ്ധിക്കപ്പെട്ടു.
2006ൽ പ്രിയാമണി ജഗപതി ബാബുവിൻറെ കൂടെ പെല്ലൈന കൊതാലോ എന്ന സിനമയിലഭിനയിച്ചു.
ഈ സിനിമ, വമ്പിച്ചവിജയമായിരുന്നെന്നുമാത്രമല്ലാ, പ്രിയാമണിക്ക് മറ്റു മൂന്നു സിനിമകൾകൂടെ നേടിക്കൊടുത്തു.
2007മുതൽ ഇന്നുവരെ രക്തചരിത്ര 2 എന്ന സിനിമയുടെ ചിത്രീകരണ വേളയിൽ പ്രിയമണി.
2007 ൽ അമീർ സുൽത്താൻ സംവിധാനംചെയ്ത്, നവാഗതനായ കാർത്തിക് ശിവകുമാറിനൊപ്പമഭിനയിച്ച പരുത്തിവീരൻ എന്ന ചിത്രത്തിലൂടെ, അഭിനയശേഷിയും വാണിജ്യപരമായമികവും തെളിയിക്കാൻ പ്രിയമണിക്കു കഴിഞ്ഞു.
മധുരയിലെ കുപ്രസിദ്ധനായൊരു യുവഗ്രാമീണന്റെ കഥപറഞ്ഞ ഈ ചിത്രം നിരൂപകപ്രശംസനേടുകയും ബോക്സോഫീസ് ബ്ലോക്ക്ബസ്റ്ററായി മാറുകയുംചെയ്തു.
പ്രിയാമണിയുടെ പ്രകടനത്തെ വിമർശകർ മുക്തകകണ്ഠം പ്രശംസിച്ചു.
ദേശീയചലച്ചിത്രഅവാർഡ്, സൗത്ത് ഫിലിംഫെയർ അവാർഡ്, തമിഴ്‌നാട് സ്റ്റേറ്റ് ഫിലിം അവാർഡ് എന്നിവയോടൊപ്പം ഓഷ്യൻസ് സിനിഫാൻ ഫെസ്റ്റിവൽ ഓഫ് ഏഷ്യൻ ആന്റ് അറബ് സിനിമ അവാർഡും അവർ നേടി.
2007 ൽ വാണിജ്യപരമായി വിജയിച്ച യമദോംഗ എന്ന മറ്റൊരു ചിത്രംകൂടെ പ്രിയാമണിയുടേതായി തെലുങ്കിൽ പുറത്തിറങ്ങുകയും അതേവർഷം തമിഴിൽ മലൈക്കോട്ടൈ എന്ന ചിത്രത്തിലഭിനയിക്കുയുംചെയ്തു.
2008ൽ അന്തരിച്ച ചലച്ചിത്രനടി ശ്രീവിദ്യയുടെ പ്രക്ഷുബ്ധമായ യഥാർത്ഥജീവിതകഥയെ ആസ്പദമാക്കി നിർമ്മിക്കപ്പെട്ട തിരക്കഥ എന്ന മലയാളചിത്രത്തിലെ വേഷത്തിന്, നിരൂപകപ്രശംസ ലഭിച്ചു.
ഈ ചിത്രത്തിലെ അഭിനയത്തിന്, മറ്റൊരു ഫിലിംഫെയർ അവാർഡ് നേടി.
2008ൽ തമിഴിലെ ഏക റിലീസ് തോട്ട എന്ന ചിത്രമായിരുന്നു.
2009 ലെ രണ്ടു തമിഴ് റിലീസുകളിൽ മസാലച്ചിത്രമായി അറുമുഗവും , മലയാളം ബ്ലോക്ക്ബസ്റ്റർ ക്ലാസ്മേറ്റ്സിന്റെ റീമേക്കായ നീനൈത്താലെ ഇനിക്കും' ' എന്നിവ ഉൾപ്പെടുന്നു.
ഇതിൽ ആദ്യത്തേതു വാണിജ്യപരമായി പരാജയമായിരുന്നു.
അവരുടെ കന്നഡയിലെ അരങ്ങേറ്റചിത്രമായ റാം ഒരു വാണിജ്യ വിജയമായിരുന്നു.
ആവർഷം അവരുടെ മൂന്നു തെലുങ്കുചിത്രങ്ങൾ  ( ദ്രോണ, മിത്രുഡു, പ്രവരാക്യുഡു എന്നിവ) പുറത്തിറങ്ങിയെങ്കിലും അവയിലൊന്നുപോലും ബോക്സോഫീസിൽ മികച്ചപ്രകടനം കാഴ്ചവച്ചില്ല.
2010 ൽ മമ്മുട്ടിയോടൊപ്പം പ്രാഞ്ചിയേട്ടൻ ആന്റ് ദി സെയിന്റ് എന്ന ആക്ഷേപഹാസ്യചിത്രത്തിൽ അഭിനയിക്കുകയും 2005നുശേഷം ഏറ്റവും കൂടുതൽകാലം പ്രദർശിപ്പിക്കപ്പെട്ട മലയാളചലച്ചിത്രമായി ഇതു മാറുകയുംചെയ്തു.
മുംബൈ ആസ്ഥാനമായുള്ള ഇന്റീരിയർ ഡെക്കറേറ്റർ എന്ന കഥാപാത്രം ഫിലിംഫെയർ നാമനിർദ്ദേശം നേടി.
തുടർന്ന്, തമിഴിലും ഹിന്ദിയിലും യഥാക്രമം രാവണൻ , രാവൺ എന്നീ ദ്വിഭാഷാ ചിത്രത്തിനുവേണ്ടി സംവിധായകൻ മണിരത്നവുമായി കരാറൊപ്പിട്ടു.
താമസിയാതെ, ബോളിവുഡ് സംവിധായകനും നിർമ്മാതാവുമായ രാം ഗോപാൽ വർമ്മയുടെ ത്രിഭാഷാചിത്രമായ രക്ത് ചരിത്രയിൽ അഭിനയിച്ചു.
പരുത്തിവീരനിലെ, ദേശീയഅവാർഡുനേടിയ പ്രകടനംകണ്ടശേഷമാണ് വർമ്മ അവരെ തന്റെ ചിത്രത്തിലഭിനയിക്കാൻ ക്ഷണിച്ചത്.
അവരുടെ കന്നഡച്ചിത്രമായ വിഷ്ണുവർദ്ധന ഒരു ബ്ലോക്ക്ബസ്റ്റർ ഹിറ്റായി മാറിയതോടെ പിന്നീട് അന്ന ബോണ്ട് എന്ന ചിത്രത്തിലുമഭിനയിച്ചു.
ഈ ചിത്രത്തിന്, നിരൂപകരുടെ മോശമഭിപ്രായമാണു ലഭിച്ചത് റെഡിഫിന്റെ "2012 ലെ ഏറ്റവും നിരാശാജനകമായ കന്നഡ സിനിമകളുടെ" പട്ടികയിൽ ഈ ചിത്രം ഇടം നേടി.
എങ്കിലും ഇത് ബോക്സോഫീസിൽ വിജയകരമായ സംരംഭമായി മാറി.
ബോളിവുഡ് ചിത്രമായ ചെന്നൈ എക്സ്പ്രസിലെ ഒരു ഐറ്റം നമ്പറിലും ഇതിനിടെ അവർ പ്രത്യക്ഷപ്പെട്ടിരുന്നു.